El Parc Natural ofereix la possibilitat de realitzar-hi estades de pràctiques, projectes de final de carrera, tesis doctorals i altres tasques de recerca mitjançant els acords i convenis i acords de col·laboració subscrits amb diverses universitats, bé sigui directament o bé mitjançant el Departament de Territori i Sostenibilitat de la Generalitat de Catalunya.
Si esteu interessats en alguna d'aquestes activitats consulteu-ne la viabilitat a través del vostre centre, o bé a través del Parc o del Servei de Parcs del Departament de Territori i Sostenibilitat de la Generalitat de Catalunya.
Està cursant l'últim any del grau de Ciències Ambientals de la Universitat de Girona i va començar fent les pràctiques d'empresa al Parc Natural de la Zona Volcànica de la Garrotxa el juliol del 2019.
També hi ha realitzat el TFG fins al febrer del 2020.
A Can Jordà hi ha realitzat diferents tasques, però principalment l'estudi de la capacitat de rebrotada del boix ( Buxus sempervirens ) afectat per la papallona del boix ( Cydalima perspectalis ) a la comarca de la Garrotxa.
A més ha participat en la identificació de micromamífers a la Fageda d'en Jordà i ha assistit a jornades.
Valora positivament l'experiència per aprendre aspectes importants de la gestió i com es porten a terme a dins del parc.
També ha après molt de la gent relacionada amb el parc, que li han aportat molts coneixements nous.
En Marc Rota, de Sant Hipòlit de Voltregà (Osona) és estudiant de tercer de Biologia i Ciències Ambientals de la Universitat de Vic i ha fet les pràctiques al Parc Natural de la Zona Volcànica de la Garrotxa.
En Marc ha estat treballant en el projecte de determinar i calcular indicadors de biodiversitat del Parc Natural i de la comarca de la Garrotxa, ha participat en anellament d'ocells a can Jordà, el seguiment de poblacions de cranc de riu de potes blanques ( Austropotamobius pallipes), en reunions sobre la papallona del boix ( Cydalima perspectalis)...
En Marc valora l'experiència com a molt positiva en tots els sentits, perquè li ha permès conèixer l'òrgan gestor del Parc i com treballen, així com també adquirir molts coneixements sobre la biodiversitat de la zona i la seva evolució.
En Roger Pallàs és de Folgueroles, però viu a Girona on està estudiant el grau en Biologia i el grau en Ciències Ambientals, simultàniament, a la Universitat de Girona, i ha fet les pràctiques al Parc Natural de la Zona Volcànica de la Garrotxa.
Com a tasques principals ha realitzat diferents inventaris forestals al voltant del Parc i ha treballat amb el projecte de conservació del cranc de riu autòcton.
Valora l'estada al Parc com a molt bona, perquè va aprendre moltíssim i va conèixer molta gent genial que li va ensenyar moltíssim.
L'Alejandra Quezada Solís és mexicana (Guanajuato, México) i és estudiant del "Máster en Espacios Naturales Protegidos" que promou la Universidad Autónoma de Madrid, la Universidad Complutense de Madrid i la Universidad de Alcalá, i està organitzat per la Fundación Fernando González Bernáldez, que és una fundació interuniversitària dedicada als espais naturals, amb la col·laboració d'Europarc-España.
L'Alejandra valora com a excel·lent la seva estada al Parc, l'acompanyament i l'obertura de l'equip del Parc per compartir amb ella el nostra dia a dia de feina, l'intercanvi d'experiències i coneixements, i reconeix la particularitat i filosofia de la Comarca, del territori i la seva gent, que li han fet recordar la frase d'Eduardo Galeano "Molta gent petita, en llocs petits, fent coses petites, poden cambiar el món".
La Kerstin Bojar és austríaca i va estudiar a la Universitat de Recursos Naturals i de Ciències de la Vida de Viena.
Va venir al Parc per completar la seva tesi de final de carrera, i va fer un treball de camp sobre cooperació entre agricultors i el Parc Natural, així com els efectes i les conseqüències sobre l'agricultura i el desenvolupament regional de la zona.
Valora positivament la seva estada al Parc Natural de la Zona Volcànica de la Garrotxa, per l'aprenentatge sobre l'agricultura i la ramaderia de la zona i sobre les activitats del Parc.
Cal destacar que no ha perdut el contacte amb el Parc, ans el contrari, després de la seva estada ens ha visitat diverses vegades, i es va oferir a traduir al castellà la seva tesi original en alemany perquè el Parc en pogués treure més profit.
Versions en castellà i alemany.